CENTEL:ราคาหุ้นรับรู้ข่าวร้ายไปแล้วแนะ”ซื้อ”เป้า 45 บาท มีอัพไซด์ 18%
CENTELปรับมูลค่าที่เหมาะสมเพิ่ม 15% เป็น 45 บาท ด้วยวิธี SOTP และ EV/EBITDA โดยมี PER ที่ 27 เท่า และ EV/EBITDA ที่ 14 เท่า ปัจจุบันหุ้นซื้อขายที่ PER 24 เท่าสำหรับปี 2017F โดยมองว่าราคาหุ้นได้รับรู้ปัจจัยลบไปหมดแล้ว และเป็นจุดที่น่าสนใจในการลงทุน มีความเสี่ยงคือ 1) จำนวนนักท่องเที่ยวที่ชะลอตัวลง 2) การแข่งขันในธุรกิจอาหารที่เพิ่มขึ้น
13 ต.ค. 2559

บล.ทิสโก้ ระบุในบทวิเคราะห์วันนี้(13 ต.ค.) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL  ในขณะที่จำนวนนักท่องเที่ยวจีนชะลอลงในครึ่งแรกปี 59 จากฐานที่สูงในปีก่อนหน้า และการปราบปรามทัวร์ศูนย์เหรียญ (การเดินทางเข้าชะลอตัวเป็น +3-5% ในเดือน ก.ย.)
มองว่าการท่องเที่ยวของไทยยังคงแข็งแกร่ง ด้านนักท่องเที่ยวของจีนคิดเป็น 16.5% ของรายได้จากโรงแรม (รัสเซีย 7%) แต่ลูกค้าส่วนใหญ่เป็นกลุ่มที่เดินทางมาด้วยตนเอง และผลของการปราบทัวร์ศูนย์เหรียญไม่กระทบต่อการดำเนินงานของโรงแรม เราคาดนักท่องเที่ยวจีนเพิ่มขึ้น 22% CAGR สำหรับปี 2015-2020F และคาดว่านักท่องเที่ยวจากรัสเซียจะเพิ่มขึ้นในปีนี้ โดยในช่วง 8M16 เพิ่มขึ้น 20% เทียบช่วงเดียวกันของปีก่อน
ได้รวมโรงแรม 2-4 แห่งใหม่ในปี 2016-18F (เป็น 31-43 แห่ง) โดยเราได้ปรับอัตรากำไรสุทธิเพิ่มขึ้นจาก 9.4% เป็น 10.4-11.2% แต่ปรับลดรายได้ และ RevPar ของโรงแรมในต่างจังหวัดลง 6-8% และ 1.7-3.8% ตามการแข่งขันที่เพิ่มขึ้น แต่ปรับเพิ่มรายได้จากธุรกิจอาหาร 1% เนื่องจากการบริโภคที่เพิ่มขึ้น และการฟื้นตัวของเศรษฐกิจมหภาคในครึ่งหลังปี 59 พร้อมทั้งการเลือกตั้งในปี 60 (คาด SSSg ที่ 1.3-1.6%)
ปรับมูลค่าที่เหมาะสมเพิ่ม 15% เป็น 45 บาท ด้วยวิธี SOTP และ EV/EBITDA โดยมี PER ที่ 27 เท่า และ EV/EBITDA ที่ 14 เท่า ปัจจุบันหุ้นซื้อขายที่ PER 24 เท่าสำหรับปี 2017F โดยมองว่าราคาหุ้นได้รับรู้ปัจจัยลบไปหมดแล้ว และเป็นจุดที่น่าสนใจในการลงทุน มีความเสี่ยงคือ 1) จำนวนนักท่องเที่ยวที่ชะลอตัวลง 2) การแข่งขันในธุรกิจอาหารที่เพิ่มขึ้น